આવકવેરો એ આવક અને સંપત્તિ ઉપર વેરો વસુલવાની વ્યવસ્થા છે. આ વ્યવસ્થા પુરાતન કાળથી ચાલી આવે છે. ફક્ત સમય અનુસાર તેમના સ્વરૂપમાં ફેરફાર થતો જોવા મળે છે. સરકાર પોતાનાં સંરક્ષણ તથા નાગરિક સુવિધાઓનાં ખર્ચને પહોચી વળવા વિવિધ સ્વરૂપે કરવેરા ઉઘરાવતી હોય છે; જેમાંનો આવકવેરો પણ એક છે. સર્વપ્રથમ ભારતમાં આવકવેરા વિભાગની શરૂઆત 1922માં થઈ અને ત્યારથી આવકવેરા ધારો-1922 અમલમાં આવ્યો. ત્યારપછી સમય અનુસાર તેમાં ફેરફાર થતાં રહ્યાં.